Austria scoate islamismul în afara legii, după atacul terorist de la Viena.
Austria scoate islamismul în afara legii, după atacul terorist de la Viena. Cancelarul Sebastian Kurz nu vrea să aibă niciun fel de toleranță față de această ideologie. Acum, acesta va face și cadrul legal necesar să o scoată din țară.
Sebastian Kurz, cancelarul Austriei: "Vom crea o nouă infracțiune numită "Islam politic" ca să luăm măsuri împotriva celor care nu sunt teroriști, dar care pregătesc terenul".Teroriștii care au fost deja condamnați ar urma să fie ținuți în închisoare până când scapă de radicalism. Chiar și pe viață, dacă va fi nevoie, spune Sebastian Kurz.Iar atunci când vor fi eliberați, vor fi monitorizați electronic. Sebastian Kurz, cancelarul Austriei: "Vom putea să-i ținem pe acești oameni ca pe criminalii cu probleme mentale, ca să protejăm societatea de ei".Acest pachet de legi antiterorism și anti-islamism vor fi votate de Parlament luna viitoare. Teroristul de la Viena fusese condamnat pentru că a încercat să se alăture ISIS în Siria, dar fusese eliberat anticipat în decembrie anul trecut, pentru bună purtare.